UNICEF-lotteriet

UNICEF-lotteriet ble lansert i 2017 etter at fem humanitære organisasjoner fikk konsesjon av Lotteri- og stiftelsestilsynet. Lotteriet er Norges første heldigitale lotteri, og driftes av Lottovate Limited  som tar seg av den daglige driften av lotteriet.

Beskrivelse av lotteriet 
UNICEF-lotteriet er et tallspill kombinert med symbol der du kan velge tall mellom 1 og 9 og det er 9 forskjellige lykkesymbol å velge mellom. Disse representerer de mange formålene som UNICEF støtter i verden. Hver kupong koster 40 kr og du kan vinne premier fra 40 kr til 2 000 000. Helt til januar 2020 hadde UNICEF-lotteriet kun trekning fredager, men etter å ha blitt godkjent til å ha enda en trekning av Lotteri- og stiftelsestilsynet har lotteriet trekninger både på tirsdager og fredager klokken 19.00. 

UNICEF-lotteriet har fått tillatelse etter §7 i Lotteriforskrifta, det betyr at UNICEF-lotteriet er et lotteri med årlig omsetning på inntil 300 millioner kroner og med ni års varighet. UNICEF- lotteriet har en rekke kriterier som må følges, blant annet at de ikke skal være for store og innta for stor del av markedet.   

UNICEF Norge står bak UNICEF-lotteriet, og Lottovate Limited. eid av ZEAL Network er driftsoperatør. 40% av omsetningen går tilbake til spillerne som premier, mens resten av inntektene fordeles mellom UNICEF og driftselskapet Lottovate. Dette betyr at 30 prosent av omsetningen går direkte til UNICEFs arbeid for barn, mens 30 prosent går til drift, investeringer og markedsføring av lotteriet. Alle kostnader med driften av lotteriet går fra Lottovate sin andel.

Historikk 
UNICEF-lotteriet er et resultat av et langvarig arbeid som startet tilbake i 2015 når Kulturdepartementet åpnet for endringer i Lotteriloven der det skulle gis 5 nye lotterikonsesjoner til organisasjoner som driver med internasjonalt hjelpearbeid til humanitære formål. UNICEF-lotteriet var en av organisasjonene som fikk godkjent søknaden sin i februar i 2017, og med det såg UNICEF-lotteriet dagens lys. UNICEF Norge fikk med seg lotteritjenesteleverandøren Lottovate Limited som samarbeidspartner til å ta seg av den daglige driften av lotteriet, og høsten 2017 gikk den første trekningen av stabelen. Dette var en live-sending sett av nesten 3000 på UNICEF-lotteriets hjemmeside med generalsekretæren i UNICEF Norge, Camilla Viken og den norske bloggeren Kristine Gjelsvik.

I februar 2019 hadde UNICEF-lotteriet sin første toppvinner på 4 millioner. Sykepleieren fra Oslo hadde abonnert på samme rekke to ganger, så  derfor endte hun opp med to toppremier.

Referanser

Kilder 
 "De nye store lotteriene er igang" Lotteri og Stiftelsestilsynet 5. oktober 2018
 "Nye lotterier kan gi millioninntekter"  BIstandsaktuelt 3. oktober 2018
 Zeal launches Norway's first online lottery with UNICEF Gaming Intelligence 15. november 2017

Lotterier